འཁོར་དུ་དབང་བསྐུར་ནས། བྱང་ཕྱོགས་ཚང་ཚིང་འཁྲིགས་པའི་དུར་ཁྲོད་ཀྱི་
-608-

ཡེ་ཤེས་མགོན་པོའི་སྦྱིན་སྲེག་སོགས་སྲུང་མའི་ཆོས་སྐོར་ཁག་བཞུགས།
ཞིང་སྐྱོང་དུ་མངའ་གསོལ་བ་ལ་སོགས། སྔགས་ཀྱི་རྒྱུད་སྡེ་བཞི་པོ་ཐམས་ཅད་ཀྱི་བཀའ་སྲུང་
རེ་
ཆེན་པོར་བཅོམ་ལྡན་འདས་ཀྱིས་མངའ་གསོལ་ཞིང་དམ་བཅས་པ་ཡིན་ནོ། །ཡང་མགོན་པོ་
སྤྱི་རྒྱུད་ལས། ས་བཅུ་པ་བརྙེས་པའི་བྱང་ཆུབ་སེམས་དཔའ་ཡིན་པར་བཤད་ཅིང༌། སྔོན་བྱུང་
གི་ལོ་རྒྱུས་ལས། ས་བརྒྱད་པའི་བྱང་ཆུབ་སེམས་དཔའ་རིན་ཆེན་མངས་ཞེས་བྱ་བས།
ཤིག་སངས་རྒྱས་པ་བས་ཀྱང་། སེམས་ཅན་དབུལ་ཞིང་ཕོངས་པ་རྣམས་ཀྱི་དོན་དུ། བྱང་
ཕྱོགས་སྐྱོང་བའི་གནོད་སྦྱིན་གྱི་རྒྱལ་པོར་སྐྱེ་བ་བཟུང་ནས།
གཞན་དོན་བྱས་ན་འགྲོ་བ་ལ་
ཕན་པར་དགོངས་ནས། ཡབ་མང་དུ་ཐོས་པ་དང་། ཡུམ་དཔལ་ཚུལ་བཟང་མོའི་སྲས་སུ་སྐྱེ་བ་
བཞེས་ཏེ། ཀླུའི་རྒྱལ་པོ་འཇོག་པོའི་བུ་མོ་མེ་ཏོག་གཙུག་ཕུད་ཁབ་ཏུ་བླངས། རྫོངས་སུ་ནོར་
བུ་བསམ་འཕེལ་བྱུང་། ནོར་བུའི་ཕྲ་ཅན་གྱི་སོར་གདུབ་ལ། ཀླུའི་ཡི་གེ་ཡོད་པ། རྒྱལ་པོ་ལ་
བསྟན་པས་ཇི་ལྟར་མཁྱེན་ནས། བཙུན་མོ་ཤིན་ཏུ་དགྱེས་པར་གྱུར་ཏེ། ཡིད་བཞིན་གྱི་ནོར་བུ་
ཕྱག་ཏུ་ཕུལ། འབྱོར་པ་ཟད་མི་ཤེས་པ་ནམ་མཁའི་མཛོད་ལ་མངའ་བརྙེས་ཤིང༌། སེམས་ཅན་
དབུལ་ཕོངས་རྣམས་ཚིམ་པར་མཛད་དོ། །
ཡང་སྔགས་འཆང་པདྨ་འབྱུང་གནས་ལས་བརྒྱུད་པའི་གཏེར་མར་གྲགས་པ་ལས།
ཀླུ་ཡུལ་བསམ་གཏན་གླིང་ཕུབ་ཏུ། ཀླུའི་རྒྱལ་པོ་ཁྲི་གཙུག་བརྟན་པའི་སྲས། ནཱ་ག་བེ་ལིཾ་ཏ་
ཞེས་བྱ་བར་འཁྲུངས་ནས། ཀླུ་རྣམས་ལེགས་པར་བསྐྱངས་ཤིང་བདེ་བ་ལ་བཀོད། དེ་ནས་
འཛམ་བུའི་གླིང་དུ་ཡུལ་དབུས་ཀྱི་རྒྱལ་པོ་རབ་གསལ་གྱི་སྲས་ཙནྜ་བཛྲ་ཞེས་བྱ་བར་འཁྲུངས་
ནས། རབ་ཏུ་བྱུང་ཞིང་ཚུལ་ཁྲིམས་རྣམ་པར་དག་པ་བསྲུངས་ཤིང་སྨོན་ལམ་བཏབ། དེ་ནས་
ཡབ་གང་པོའི་བུ་དང་། ཡུམ་ལག་བཟང་གསེར་རྟའི་སྲས་སུ་འཁྲུངས་ནས་བསམ་གཏན་རྡོ་
རྗེའི་ ཁང་ པཪ་ འཇམ་ དཔལ་ ཡེ་ ཤེས་ སེམས་ དཔའ་བསྒྲུབས་པས། ཞལ་ གཟིགས། མཐུ་
སྟོབས་དང་། རྫུ་འཕྲུལ་ཐོབ་ནས། ཐུབ་པ་ཆེན་པོའི་སྤྱན་སྔར་བསྟན་པ་བསྲུང་བར་ཞལ་གྱིས་
-609-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
བཞེས་སོ། །གཤིན་རྗེའི་རྒྱལ་པོ་ཡ་མཱནྟ་ཀས་གདོང་དམར་འདུལ་བར་བསྐོས་ནས་མ་རུ་རྩེར་
གྲགས་སོ།
།གྲུ་གུའི་རྒྱལ་པོ་སྟག་དམག་ཅན་གྱིས་ལྷ་རུ་བཟུང་ཞིང་། མཆོད་དེ་ཀུ་བེ་ར་ཞེས་
གྲགས་སོ། །རྒྱ་ནག་རྒྱལ་པོ་རྒྱ་རྗེ་བཙན་པོ་ཡིས་རྒྱ་ཡུལ་ཧེ་ཏེའི་སྲུང་མར་མངའ་གསོལ་ཞིང༌།
མདུང་དམར་ཅན་དུ་གྲགས་སོ།
བཙན་གྱི་སྲས་མུ་ནེ་བཙན་པོས།
།སློབ་དཔོན་པདྨ་ཉིད་ཀྱིས་བོད་ཀྱི་ཆོས་རྒྱལ་ཁྲི་སྲོང་ལྡེ་
དགྲ་ཆམས་ལ་འབེབས་པའི་དམག་གི་དགྲ་ལྷར་མངའ་
གསོལ་ཞིང་། བོད་ཁམས་སྐྱོང་བའི་སྲུང་མར་བཀའ་བསྒོས་ཞེས་བྱ་བའང་འདུག་གོ །
ཡང་བཅོམ་ལྡན་འདས་རྣམ་པར་སྣང་མཛད་ཀྱི་ཐུགས་ལས་སྤྲུལ་ཏེ། སངས་རྒྱས་
ཀྱི་ཕྲིན་ལས་མཛད་པ་ཡིན་ནོ། །ཞེས་དཔལ་ཕྱག་ན་རྡོ་རྗེས་ཡང་དག་ཤེས་ལ་གསུངས་
སོ༑ ༑མདོར་ན། ཐེག་པ་ཆེ་ཆུང་། བཀའ། མདོ། རྒྱུད། སྔགས་གསར་རྙིང་ཐམས་ཅད་ནས་
གསུངས་ཤིང་། རྒྱུད་སྡེ་བཞི་ཀ་ནས་གསལ་པོར་རྡོ་རྗེ་འཆང་གི་བཀའ་སྲུང་དུ་མངའ་གསོལ་
ཏེ༑ དམ་བཅས། ཞལ་བཞེས་མཛད་པའི་ཆོས་སྐྱོང་རྒྱལ་པོ་ཆེན་པོ་རྣམ་ཐོས་སྲས་འདི་ནི།
བཀའ་སྲུང་གཞན་ཕལ་ཆེ་བ་ལས་ཁྱད་འཕགས་ཤིང་ཁུངས་བཙུན་པར་ཤེས་པར་བྱའོ། །
འདི་ལ་ཕྱི་སྒྲུབ། ནང་སྒྲུབ། གསང་སྒྲུབ། ཞི་རྒྱས་དབང་དྲག་གི་སྒྲུབ་ཚུལ་ཟབ་ཅིང་
རྒྱ་ཆེ་བ་དུ་མ་འདུག་ནས། འདིར་ཉེར་མཁོ་ཅུང་ཟད་འབྲི་བར་བྱ་སྟེ། རང་ངམ་འཁོར་ལ་
གནོད་སྦྱིན་མ་རུངས་པ་དང་། མི་དང་མི་མ་ཡིན་པའི་གནོད་པ་བྱུང་བའི་ཕྱོགས་དེར། རིན་པོ་
ཆེ་བདར་བའི་ས་ལ་ཁམ་ཕོར་ཁ་སྦྱར་བྱས་ནས། རིན་པོ་ཆེ་སྣ་ཚོགས་དང༌། འབྲུ་སྣ་དང༌།
སྤོས་དྲི་ཞིམ་པོས་བཀང་སྟེ། འདོད་དགུ་འབྱུང་བའི་གཏེར་དུ་བྱིན་གྱིས་བརླབས་ལ་ས་གཏེར་
དུ་སྦས་ནས། ཆོས་སྐྱོང་དང་འབྱུང་པོ་ལ་གཏོར་མ་བཏང་ཞིང་། བདེན་པ་བདར་ན་ཞི་བར་
འགྱུར་རོ། །ཡང་འབྲས་བུ་གསུམ་དང་། སིལ་བ་དང་། སྟར་ཁ་དང་། གླ་གོར་ཞོ་དང༌། ཛ་ཏི་
དང་། གུར་གུམ་དང་། ལི་ཤི་དང་། ནཱ་ག་གེ་སར་དང༌། ནཱ་ག་སྦུས་པ་དང༌། དབང་པོ་ལག་པ་
-610-

ཡེ་ཤེས་མགོན་པོའི་སྦྱིན་སྲེག་སོགས་སྲུང་མའི་ཆོས་སྐོར་ཁག་བཞུགས།
དང་། སླེ་ཏྲེས་དང་། ཆུ་སྲིན་སྡེར་མོ་དང་། སུག་སྨེལ་དང་། ཀ་ར་དང་། རས་ སྐུ་དམར་པོ་
གཙང་མས་བཀང་སྟེ། སྔར་ལྟར་བྱས་ཤིང་། མེ་ཏོག་ལ་སོགས་པས་མཆོད་ལ། གདུགས་དང་
བ་དན་འགྲེངས་ནས་ཤིས་པ་བརྗོད་ན་ནད་ཞི་བར་འགྱུར་རོ། །
གསེར་ས་བྱུང་མ་དང༌། མུ་ཏིག་མིག་མ་ཕུག་པ་དང་། གསེར་གྱིས་བྲིས་པའི་ཡེ་དྷརྨཱ་
དང་། རྨ་བྱའི་མདོངས་དང་། ཉུངས་ཀར་རྒྱལ་པོ་ལ་རྨ་བྱ་ཆེན་མོའི་ཡང་སྙིང་བརྒྱ་རྩ་བརྒྱད་
བཟླས་པ་རྣམས་ལུས་ལ་བཅངས་ཤིང་། ཕྱག་ན་རྡོ་རྗེ་གོས་སྔོན་པོ་ཅན་གྱི་སྔགས་མང་དུ་
བཟླས་པའི་གླ་རྩིའི་ཆུས་ལུས་ལ་བྱུགས་ནས། བྱ་ཁྱུང་གི་ཡི་གེ་ཁྲོ་དང་། འཇམ་དཔལ་གྱི་མུཾ་
དང་། གཙུག་ཏོར་གྱི་དྲུ་དང་། ཕྱག་རྡོར་གྱི་མཾ་དང་། ཀྞི་དང་། ནི་དང་། ཡི་གེ་འབྲུ་གཅིག་པ་
རྣམས་སོ་སོར་གསེར་གྱིས་བྲིས་ཏེ། དར་ལེབ་རྒན་གྱིས་དྲིལ་ནས་སྤྱི་བོར་བཏགས་ན་བསྲུང་
བ་ཆེན་པོར་འགྱུར་རོ། །གྷི་ཝང་དང་། གུར་གུམ་གསེར་གྱིས་བསྲེས་ཏེ་བྲི་བར་བྱའོ། །
གསང་རྟེན་གའུ་བཅའ་བ་ནི། གཟའ་སྐར་ཤིན་ཏུ་བཟང་བ་ལ། རྡོ་གསེར་ཟིལ་གྲུ་
བཞི་ལ། གསེར་གྱི་བེ་བཞི་ཕྱོགས་བཞིར་བྲིས་ལ། རྣམ་ཐོས་སྲས་སུ་བསྐྱེད། དངུལ་ལ་སེང་
ལྡེང་དཀར་པོའི་སེང་གེ་ཆུང་ངུ་མའི་ནང་དུ། སྙིང་པོ་གསེར་གྱིས་བྲིས་པ་བཞུགས་དེའི་སྟེང་དུ་
རྡོ་བཞག་ནས། སྲེ་མོང་གི་ཐོད་པར་བཅུག །འཁོར་ལོ་དཔེ་ཆུང་ལྟར་བྲིས་པས་ལེགས་པར་
དྲིལ་ལ། དར་སེར་པོས་དྲིལ། དེའི་ཟླ་ལ་ཆོས་སྐྱོང་འཁོར་བཅས་ཀྱི་སྔགས་གསེར་གྱིས་བྲིས་
པ་དང་། ལུང་ཐང་དང་། རིན་པོ་ཆེ་སྣ་ཚོགས་དང་། དར་སྣ་དང་། འབྲུ་སྣ་དང་། སྨན་སྣ་དང་།
དྲི་བཟང་པོ་སྣ་ཚོགས་དང་བཅས་པ། བསེའམ་རིན་པོ་ཆེའི་གའུར་བཅུག་ལ། མདུན་དུ་གཙང་
ཞིང་བཟང་བའི་གདན་ལ་བཞག་ནས། ཆོས་སྐྱོང་རྟེན་དང་བཅས་པར་བསྐྱེད་ཅིང༌། ཡེ་ཤེས་
པ་དང་། འཇིག་རྟེན་གྱི་ཕུན་སུམ་ཚོགས་པ་ཐམས་ཅད་ཡང་ཡང་བཀུག་ཅིང་བསྟིམ་པར་བྱ།
མཆོད་པ་ཕུལ་ཞིང་མངའ་གསོལ་ནས། གཟུངས་ཐག་བཏགས་ཏེ་ལག་པ་གཡོན་དུ་བཟུང༌།
-611-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
གཡས་པས་ལུང་ཐང་གི་ཕྲེང་བ་བགྲང་ཞིང་། མིང་མེད་སྟེང་ནས་མཐེ་བོས་དྲངས་ལ། ཨོཾ་བེ་
ཤྲ་མ་ཎ་ཡ་རཏྣ་སིད་དྷི་ཧཱུཾ་སྭཱཧཱ། ཞེས་ཚིག་གཞན་གྱིས་བར་མ་ཆད་པར་འབུམ་ཕྲག་གཅིག་
བཟླས། འཁོར་རྣམས་ཀྱིའང་ཅི་ནུས་བཟླས། སླར་མཆོད་བསྟོད་གཏོར་མ་རྒྱས་པར་ཕུལ་ལ།
བརྟན་པར་བཞུགས་ནས། གཞན་གྱིས་མ་མཐོང་བར་ལུས་ལ་བཅང༌ངོ༌། །རྗེས་སུ་ཁྱི་འཁྲིད་
པ་ལྟར་འབྲང་ཞིང་། གྲིབ་མ་བཞིན་འགྲོགས་ཏེ། ཕྲིན་ལས་ཐམས་ཅད་སྒྲུབ་པར་འགྱུར་
རོ༑ ༑ཤིན་ཏུ་གསང་བར་བྱའོ། །
ཡང་ཞི་བའི་སྒོ་ནས་ནོར་སྒྲུབ་པའི་ལས་ལ་ཁང་པ་ལ་རིན་པོ་ཆེའི་ཕྱེ་མ་དང༌། ཟས་
སྣ་དང་། འབྲུ་སྣ་དང་། དར་སྣ་དང་། དྲི་བཟང་དང་སྦྱར་ནས་ཁང་པ་གསུམ་བརྩེགས་ལེགས་
པ་གཅིག་བྱ། འོག་ཏུ་རྟ། ཕྱུགས། ར། ལུག །འབྲི་གནག་གི་རྔ་རྔོག་ཟེ་ཞོལ་ གྱི་ སྤུ་མང་དུ་
བསགས། བར་ཁང་དུ་འབྲུ་སྣ་ཚོགས་བསགས། སྟེང་ཁང་དུ་རིན་པོ་ཆེ་སྣ་ཚོགས་བསགས།
དེའི་རྩར་བག་ཟན་གྱི་བཤོས་བུ་གསུམ། དེའི་སྟེང་དུ་རིན་པོ་ཆེའི་སྣོད་ཆས་བཟང་པོས་གང་
བའི་སྟེང་དུ། རྒྱལ་ཆེན་གྱི་སྐུ་སོར་ལྔ་ཙམ་བཞག །བསྐྱེད་ཆོག་དང་། སྤྲོ་བསྡུའི་དམིགས་པ་
ཡང་ཡང་བྱ་ཞིང་། སྙིང་པོ་འབུམ་ཕྲག་བདུན་བཟླས་སོ། །མཆོད་གཏོར་རྒྱུན་དུ་འབུལ། རི་
རྒྱལ་ལྷུན་པོའི་བྱང་ཕྱོགས་ན། །དཔལ་ལྡན་རྒྱལ་ཆེན་རྣམ་ཐོས་སྲས། །སྐུ་མདོག་སེར་པོ་འོད་
ཟེར་ འབར། །གཡས་ ན་ རིན་ ཆེན་ དབྱུག་ ཏོ་ བསྣམས། །གཡོན་ ན་ གཏེར་ གྱི་ ནེའུ་ ལེ་
བསྣམས། །དབུ་ལ་གསེར་གྱི་རྨོག་ཞྭ་གསོལ། །རིན་ཆེན་གསེར་གྱི་ཡ་ལད་བསྣམས། །ནོར་
བདག་གནོད་སྦྱིན་འབུམ་གྱིས་བསྐོར། །གཏེར་མཛོད་ནོར་བདག་འཁོར་བཅས་ཀྱིས། །སྒྲུབ་
མཆོག་བདག་ལ་དངོས་གྲུབ་སྩོལ། །ཞེས་བསྟོད་ཅིང་ཕྲིན་ལས་བསྐུལ། ནོར་ཕྱུགས་བཟང་པོ་
བསད་དུ་བྱུང་ན། ཕུད་དང་སྤུ་མཚོན་སྔར་གྱི་དེ་ལ་བསྣན་ཅིང་། མཆོད་པ་འབུལ་བར་བསམ་
མོ༑ ༑ཡིད་ཆེས་ན་ཕན་ཡོན་འབྱུང་ངོ་། །
-612-

ཡེ་ཤེས་མགོན་པོའི་སྦྱིན་སྲེག་སོགས་སྲུང་མའི་ཆོས་སྐོར་ཁག་བཞུགས།
སྲོག་གི་འཁོར་ལོ་བྲི་བའི་དཔེ་ཆུང་ནི། པདྨ་འདབ་བརྒྱད་ཀྱི་ལྟེ་བ་ལ་རྡོ་རྗེ་བྲི། དེའི་
ལྟེ༌བ༌ལ༌བེེ། ལྟེ༌བའི༌མུ་ཁྱུད༌ལ༌སྙིང༌པོའོ། །འདབ་མ་བརྒྱད་ལ། རེ་རེ་ལ་བཻ་བཞི་བཞི་བྲི།
དེའི་སྤྱིའི་མུ་ཁྱུད་ལ་གཟུངས་རིང་། དེའི་ཕྱིའི་མུ་ཁྱུད་ལ་ཨཱ་ལི་ཀཱ་ལི། དེའི་ཕྱིའི་མུ་ཁྱུད་ལ་རྟེན་
འབྲེལ་སྙིང་པོའོ། །དེའི་ཕྱི་ར་བ་མེ་རི་དང་བཅས་པ་བྲི། སྔགས་ལ་གང་འདོད་པའི་སྤེལ་ཚིག་
བྲི༑ རྡོ་རྗེ་ ས་བོན་དང་བཅས་པ་ལས། ཆོས་སྐྱོང་ཡང་ཡང༌བསྟིམ། མཆོད་གཏོར། མངའ་
དབུལ་བྱའོ། །གའུར་གཞུག་པ་དང་། ལུས་ལ་འཆང་བ་ལ་སོགས་ཇི་ལྟར་དགོས་པ་བྱའོ། །
སྙིང་སྒྲུབ་ནོར་ལེན་གྱི་མན་ངག་བྱེད་ན། སྙིང་པོ་གསེར་དང་། ཉི་ཟླའི་ཁུ་བས་བྲིས་
པ་སྲེ་མོང་གི་སྙིང་ནང་དུ་གཞུག །དར་དཀར་ལ་སྐུ་བྲིས་པས་དྲིལ་ལ། ཁྱི་དཀར་པོའི་སྙིང་ནང་
དུ་གཞུག །ཟ་འོག་བཟང་པོས་དྲིལ་ལ། དར་ཟབ་ཀྱི་གདན་བཟང་པོའི་སྟེང་དུ་བཞུགས་ལ།
བསྐྱེད་ བསྟིམ་ ཡང་ ཡང་ བྱས་ ནས། གའུར་ བཅུག་ ནས་ འཕྱར་ དར་ དང་། རྒྱལ་ མཚན་ ལ་
བཏགས་པའམ། ལུས་ལ་བཅངས་ན། གང་གིས་མཐོང་བ་དང་། དབང་དུ་འགྱུར་ཞིང་དགོས་
པ་སྒྲུབ་བོ། །
ཕྱག་མཚན་ནེའུ་ལེའི་ལས་ཐུན་མོང་མ་ཡིན་པ་ནི། ཆེད་དུ་མ་བསད་པའི་སྲེ་མོང་གི་
ལྤགས་པ་མགོ་གཞུག་ཚང་མར། རུས་སྦལ་ཆུང་ངུའི་ཁོག་པའི་ནང་དུ། གྲོང་པའི་ཆོས་ཀྱིས་མ་
གོས་པའི་བྱང་སེམས་དཀར་དམར་བསྲེས་པའི་མཚལ་གྱིས། མིའི་ཀླད་རྒྱ་ལ་འཁོར་ལོ་བྲིས་
པ་བཅུག་སྟེ། མགུལ་དུ་རྒྱ་མདུད་བྱས་ལ། མཎྜལ་སྟེང་དུ་བཞག་ནས། བསྐྱེད་ཆོག །མཆོད་
གཏོར་ཚུལ་བཞིན་བྱ། ཁྱད་པར་རཏྣ་སྣ་ཚོགས་དང་། འབྲུ་སྣ་ཚོགས་ཀྱིས་གང་བའི་གཏེར་གྱི་
ཁང་པའི་ནང་དུ་ཆོས་སྐྱོང་བསྐྱེད། ནེའུ་ལེ་གཟུངས་ཐག་བཏགས་ལ། དེའི་བང་རིམ་དུ་
བཞག །སྔགས་མང་དུ་བཟླས། ཕྱག་གཡོན་པའི་ནེའུ་ལེ་དངོས་དེ་བདག་ལ་བྱིན་པར་བསམ་
ཞིང་། གཟུངས་ཐག་ནས་རིམ་གྱིས་འཐེན་ལ། ཐལ་མོ་ཁ་ཕྱེ་བའི་ནང་དུ་བླངས་ལ་ལུས་ལ་
-613-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
བཅངས། ཉིན་རེ་ལ་ལན་གསུམ་ཙམ་བྱ། སྤོས་དཀར་གྱི་དུད་པ་མ་ཆད་པར་བཏང༌། ལོངས་
སྤྱོད་གང་བྱུང་བསམ་པ་བཟང་པོས་བླ་མ་དཀོན་མཆོག་མཆོད་པ་དང་། ཉམས་ཐག་ལ་སྦྱིན་པ་
དང་། མཆོད་གཏོར་ལ་བརྩོན་པར་བྱའོ། ཁ་ཆེ་སྒོམ་པ་བའི་གདམས་ངག་ཟབ་མོ་ཤིན་ཏུ་
གསང་བའོ། །
བཙུན་མོ་མེ་ཏོག་གཙུག་ཕུད་ཀྱི་ལས་སྦྱོར་ལ། རང་རྒྱལ་ཆེན་དུ་གསལ་བའི་མདུན་
དུ༑ ཀླུ་མོ་བསྐྱེད་བསྟིམ་བྱས་ལ། ཐུགས་ཀར་ཕུདམར་པོ་ལས་འོད་ཟེར་ཕུ༔ སྒྲ་དང་བཅས་
པ་བྱུང་སྟེ། ཞལ་ནས་འཐོན། ལྷ། ཀླུ། མིའི་དབང་དང་། དཔལ་འབྱོར་ཐམས་ཅད་བསྡུས།
ནམ་མཁའ་ལ་སྤྲིན་དུ་འཁྲིགས། དགོས་འདོད་ཆར་དུ་འབབ། གློག་དམར་འཁྱུགས་པས་
དབང་དུ་འདུས། འབྲུག་སྒྲ་ཆེན་པོས་སྙན་པ་སྒྲོག་པར་བསམས་ལ། ཨོཾ་ནཱ་ག་ནི་བཱ་སུ་ཀེ་ཀུ་རུ་
སྭཱཧཱ། ཞེས་བཟླས་ཤིང་སྐབས་སུ་མཆོད་གཏོར་དབུལ་ལོ། །ཟླ་བ་ཉ་གང་བའི་ཚེ་ངེས་པར་མ་
ཆག་པར་བྱ། དམ་ཚིག་དུ་གོས་རྒྱན་དམར་པོ་བྱ། ཡུགས་ས་མོ་དང་། ཤན་པའི་ཆུང་མ་ལ་
སོགས་ཀྱི་ཟས་གོས་རེག་པའི་ཕྱོགས་ཐམས་ཅད་སྤང་བར་བྱའོ། །རྒྱས་པ་དང་། དབང་གི་
ལས་འགྲུབ་བོ། །ཟས་ཡང་དག་པའོ། །
ཆོས་སྐྱོང་གི་བསྙེན་པ་འཐེམས་པར་བྱས་ནས། རིགས་བཟང་པོ་སྐྱེས་པ་དར་མའི་
རུས་ལ། རཱ་ཛ་པའུ་ཡེ། ཆེ་གེ་བཱ་ཤཾ་ཀུ་རུ་ཧོ། ཞེས་བྱི་བའི་ཁྲག་གིས་བྲིས་ནས། དེ་ཉིད་ཀྱི་
ལུས་ཀྱི་དྲི་མ